I Am… Sasha Fierce
„I Am… Sasha Fierce“ – trečiasis JAV R&B atlikėjos Beyoncé solinis albumas, išleistas JAV 2008 m. lapkričio 18 d. Albumas debiutavo pirmoje vietoje JAV albumų Billboard 200 tope. Žurnalas „Entertainment Weekly“ albumą „I Am… Sasha Fierce“ išrinko antru geriausiu 2008 metų albumu, kurio parduota virš 4,5 milijonų kopijų. Nuo 2009 m. pavasario startavo Beyoncé trečiasis pasaulinis koncertinis turas „I Am... Tour“ Šiaurės Amerikoje, Europoje, Australijoje, Azijoje. Pirmasis pasirodymas įvyko 2009 m. kovo 26 d. Edmontone, Kanadoje. 2009 m. birželio 16 d. buvo išleistas specialus DVD/CD „Above and Beyoncé (Video Collection & Dance Remixes)“ Rugsėjo 4 d. pasirodė išleistas „I Am… Sasha Fierce“ platininis leidimas. Po 39 savaičių, praleistų Jungtinės Karalystės albumų tope, albumas pakilo iki 2 vietos, tai iki šiol aukščiausia pozicija. Albumas buvo nominuotas 8 „Grammy“ apdovanojimams, iš kurių laimėjo šešias statulėles.